получени от биологични суровини, се използват, ако са налични.
 Член 29г
 Енологични практики и ограничения
 1. Без да се засягат разпоредбите на член 29в и специфичните забрани и ограничения, предвидени в настоящия член, параграфи 2—5, се разрешават само тези енологични практики, процеси и обработки, включително ограниченията, предвидени в членове 120в и 120г от Регламент (ЕО) No 1234/2007 и в членове 3, 5—9 и 11—14 от Регламент (ЕО) No 606/2009 и приложенията към тях, които се използват преди 1 август 2010 г.
 2. Забранено е използването на следните енологични практики, процеси и обработки:
 а)
 частична концентрация със студ в съответствие с раздел Б.1, буква в) от приложение ХVа към Регламент (ЕО) No 1234/2007;
 б)
 десулфитиране чрез физични методи в съответствие с точка 8 от приложение I А към Регламент (ЕО) No 606/2009;
 в)
 обработка с електродиализа за осигуряване на тартаратна стабилност на виното в съответствие с точка 36 от приложение I А към Регламент (ЕО) No 606/2009;
 г)
 намаляване на алкохолното съдържание на виното в съответствие с точка 40 от приложение I А към Регламент (ЕО) No 606/2009;
 д)
 обработка с катионообменители за осигуряване на тартаратна стабилност на виното в съответствие с точка 43 от приложение I А към Регламент (ЕО) No 606/2009.
 3. Използването на следните енологични практики, процеси и обработки е разрешено при следните условия:
 а)
 при топлинни обработки в съответствие с точка 2 от приложение I А към Регламент (ЕО) No 606/2009 температурата не превишава 70 °C;
 б)
 за центрофугиране и филтриране със или без спомагателен инертен материал в съответствие с точка 3 от приложение I А към Регламент (ЕО) No 606/2009 големината на порите не е по-малка от 0,2 микрометра.
 4. Използването на следните енологични практики, процеси и обработки се преразглежда от Комисията преди 1 август 2015 г. с оглед на забраняване или допълнително ограничаване на такива практики:
 а)
 топлинни обработки, посочени в точка 2 от приложение I А към Регламент (ЕО) No 606/2009;
 б)
 използване на йоннообменни смоли, посочени в точка 20 от приложение I А към Регламент (ЕО) No 606/2009;
 в)
 обратна осмоза в съответствие с раздел Б.1, буква б) от приложение ХVа към Регламент (ЕО) No 1234/2007.
 5. Всяко изменение, направено след 1 август 2010 г. по отношение на енологичните практики, процеси и обработки, предвидени в Регламент (ЕО) No 1234/2007 или Регламент (ЕО) No 606/2009, е приложимо за биологичното производство на вино едва след приемането на необходимите мерки за прилагането на правилата за производство, посочени в член 19, параграф 3 от Регламент (ЕО) No 834/2007 и, ако е необходимо, процедура на оценка съгласно член 21 от споменатия регламент.
 в)
 член 47 се изменя, както следва:
 i)
 в първия параграф се добавя следната буква:
 „д)
 използването на серен диоксид до максимално допустимото съдържание, което трябва да бъде определено съгласно приложение I Б към Регламент (ЕО) No 606/2009, ако извънредните климатични условия през дадена година на реколтата влошат здравното състояние на биологичното грозде в специфичен географски район поради сериозни бактериални или гъбични инфекции, което накарва винопроизводителя да използва повече серен диоксид отколкото пред предходните години, за